**Ռեյչըլ Բեքվիս** (անգլ.՝ Rachel Beckwith, հունիսի 12, 2002(2002-06-12), Սիեթլ, Վաշինգտոն, ԱՄՆ - հուլիսի 23, 2011(2011-07-23), Սիեթլ, ԱՄՆ), բարեգործությամբ զբաղվող ամերիկացի աղջիկ։

Կենսագրություն
--------------

Ծնվել է 2002 թվականի հունիսի 12-ին ԱՄՆ-ի Սիեթլ քաղաքում։

Բարեգործություն
---------------

Ռեյչըլն իր ծնողներին համոզել է չհրավիրել ոչ ոքի նրա ծննդյան 9 ամյակին, և ընկերներին խնդրել է նվերի համար հատկացվող գումարը փոխանցել նրա ինտերնետային էջին։ Այնտեղ նա հավաքում էր միջոցներ Աֆրիկայի մաքուր ջրի պակասից տառապող ժողովուրդների համար հորեր կառուցելու համար։

Ինչպես հետագայում պարզվել է, աղջիկն այդ քայլին գնացել է այն բանից հետո, երբ եկեղեցին, որտեղ հաճախում էին նրա ծնողները, որոշում էր կայացրել աջակցել «charity: water» հիմնադրամին։ Եկեղեցին կոչ էր արել նաև իր ծխականներին դրամահավաք կազմակերպել։ Հենց այստեղ էլ աղջիկը տեղեկացել է, որ ամեն օր ավելի քան 4.5 հազար աֆրիկացի երեխաներ զոհվում են կեղտոտ ավազաններից ջուր խմելու և զանազան հիվանդություններ ստանալու արդյունքում։

Աղջկա նպատակը 300 ԱՄՆ դոլար հավաքագրելն էր, որը, ըստ հիմնադրամի հաշվարկների, կկարողանար փրկել 15 մարդու։ Ավելի վաղ Ռեյչըլն արդեն զբաղվել էր բարեգործությամբ։ Նա երկու անգամ երկարացրել է մազերը, որպեսզի կեղծամներ պատրաստեն ուռուցքային հիվանդությունների պատճառով մազերը կորցրած երեխաների համար։

Սակայն աղջկան հաջողվեր է հավաքել ընդամենը 220 դոլար։

Մահ
---

Բարեգործական էջի բացման պահից մեկուկես ամիս անց տեղի ունեցավ ողբերգություն․ Սիեթլի տանող մայրուղու վրա իրար էին բախվել 13 մեքենա։ Այս վթարի միակ զոհը Ռեյչըլ Բեքվիսն էր։

Միացված լինելով կյանքի ապահովման ապարատին, աղջիկն այդպես էլ գիտակցության չեկավ։ Փորձելով ինչ-որ կերպ աջակցել, աղջկա հարազատները, ընկերները կամ պարզապես ծանոթները սկսեցին նվիրաբերել փոքր գումար «charity: water» կազմակերպության կայքում գործող Ռեյչըլի էջին։ Նվիրատվող գումարը սկսեց և արագորեն աճել՝ գրավելով հանրության ուշադրությունը։ Այն բանից հետո, երբ ակնհայտ դարձավ, որ Ռեյչըլը գիտակցության չի գա, կյանքի ապահովման սարքավորումներն անջատեցին, իսկ նրա օրգանները նվիրաբերեցին ուրիշ երեխաների։

Ռեյչըլի արարքն ու նրա ողբերգական ճակատագիրը մեծ արձագանք գտավ ամերիկյան հանրության շրջանում։ 2011 թվականի հոկտեմբերին, երբ դրամահավաքի ժամկետը լրացավ, պարզվեց, որ 31 997 մարդ ամբողջ աշխարհից նվիրաբերել է 1 265 823 դոլար։ Այդ գումարը բավարար կլիներ, որպեսզի խմելու ջրի խնդիրը լուծել ավելի քան 60.000 կարիքավորների համար։

Ռեյչըլի մայրը՝ Սամանտա Փոլը շարունակում է նրա աղջկա գործը՝ նվիրաբերություններ է հավաքում Աֆրիկայում հորերի կառուցման համար։

Տես նաև
-------

* Հեյզել Մայներ
* Սադակո Սասակի

Ծանոթագրություններ
------------------

1. ↑  *Issaquah girl, 9, dies after Bellevue pileup* Archived 2013-11-12 at the Wayback Machine.. Bericht von Warren Kagarise in *The Issaquah Press*, 26. Juli 2011.
2. ↑  Rachel Beckwith’s legacy: $1 million for charity. *Seattle Times*. By Amy Harris and J. B. Wogan(անգլ.)
3. ↑  Rachel's Fundraise page (անգլ.)
4. 1 2  Nicholas D. Kristof (2011 թ․ օգոստոսի 10). «Rachel's Last Fund-Raiser» (անգլերեն). Նյու Յորք Թայմս. Վերցված է 2013 թ․ նոյեմբերի 4-ին.
5. ↑  «Юная благотворительница». Արխիվացված է օրիգինալից 2012 թ․ մարտի 16-ին. Վերցված է 2016 թ․ սեպտեմբերի 8-ին.
6. ↑  Страница сбора пожертвований мамы Рэйчел(անգլ.)

Արտաքին հղումներ
----------------

* Страница Рэйчел Бэквис на сайте фонда «charity: water»(անգլ.)
* Рэйчел Бэквис, погибшая в ДТП, помогла в сборе миллионов для других людей Archived 2012-06-05 at the Wayback Machine.
* Символом миссии по спасению тысяч людей стала школьница из США, погибшая в ДТП